REGLUGERÐ

 **Um enduraðlögunarstyrk og ferðastyrk til umsækjanda um alþjóðlega vernd.**

1. gr.

 Þegar umsækjandi um alþjóðlega vernd hefur dregið umsókn sína til baka, hann fengið synjun um vernd og ákvörðun hefur verið tekin um aðstoð til sjálfviljugrar heimfarar í samstarfi við Útlendingastofnun, Alþjóðafólksflutningastofnunina (IOM) eða önnur sambærileg samtök er Útlendingastofnun heimilt að greiða honum ferðastyrk og/eða enduraðlögunarstyrk sem á að stuðla að árangursríkri enduraðlögun einstaklingsins í heimaríki og styðja viðkomandi við að koma þar undir sig fótunum á nýjan leik.

Fullur enduraðlögunarstyrkur greiðist í samræmi við eftirfarandi töflu og skal heildarupphæð á hvern einstakling miðast við það tímamark þegar umsókn er lögð fram, sbr. 3. mgr.



Umsókn um enduraðlögunarstyrk skal lögð fram innan tveggja daga frá því umsókn um alþjóðlega vernd er dregin til baka eða henni synjað. Ef umsókn um vernd er dregin til baka er Útlendingastofnun heimilt að greiða fullan enduraðlögunarstyrk. Ef umsókn um enduraðlögunarstyrk er lögð fram eftir að ákvörðun Útlendingastofnunar liggur fyrir dragast 100 evrur af heildarupphæð á hvern einstakling. Ef umsókn er lögð fram eftir að úrskurður kærunefndar útlendingamála liggur fyrir dragast 200 evrur af heildarupphæð á hvern einstakling. Greiðsla á ferðastyrk skal ávallt haldast óskert og greiðast í samræmi við framangreinda töflu.

 Útlendingastofnun hefur heimild til þess að greiða framangreinda styrki á meðan styrktarveitingin rúmast innan þeirra fjárheimilda sem stofnunin hefur. Þá á útlendingur eingöngu rétt á enduraðlögunarstyrk einu sinni.

Samhliða umsókn um styrk ber umsækjanda að undirrita skuldaviðurkenningu hjá Útlendingastofnun þess efnis að hann samþykki að endurgreiða veittan styrk komi til þess að hann sæki síðar um dvalarleyfi hér á landi.

2. gr.

Reglugerð þessi, sem sett er samkvæmt heimild í 104. gr. laga um útlendinga nr. 80/2016, með síðari breytingum, öðlast þegar gildi.

Dómsmálaráðuneytinu

 Sigríður Á. Andersen

Haukur Guðmundsson